Legend of Ajikclcmiiaihi. 69 



o keia noho ana. Ua iihi ia ka manao o ke 'Hi wahine no kana kane, a ua pan kona 

 manao maluna o Aukelenuiaiku. Nolaila, haawi mai la o Namakaokaliai, kana wahine 

 i ka ea o ka aina, a me na mea a pau loa i loko o ko Aukelenuiaiku lima, a me kona 

 mau kino ano akua kekahi. 



I kekalii la, komo aku la o Aukelenuiaiku i loko o ka hale e ai ai, ia ia e ai ana' 

 wehe malu ae la o Namakaokahai i ka pahu o ke 'kua o Aukelenuiaiku, a nana iho la 

 i loko, e waiho ana ke koi a me ka pahi i loko, lalau iho la ia ma ka oi o ke koi a hamo 

 iho la, moku ae la ka lima, a kahe ke koko, nolaila, pane iho la o Namakaokahai: 

 "Kupanaha ! he mea maikai no ka hoi ka kuu kane e huna nei ;" a pau kona nana ana, 

 huna iho la ia. A pau ka ai ana o Aukelenuiaiku, hoi mai la ia a noho. Hoomaoe 

 aku la o Namakaokahai iaia: "Ea! heaha kau mau mea maikai o ka hele ana mai?" 

 Lalau iho la o Aukelenuiaiku i ka pahu a wehe ae la, lalau iho la i ke koi a me ka pahi, 

 a haawi aku la ia Namakaokahai, me ka olelo aku : "O keia mau mea elua, na mea mai- 

 kai a'u i lawe mai ai mai ka aina o Kuaihelani mai, a oia mau mea elua a me kuu akua, 

 akolu mea maikai loa." Ninau mai kana wahine : "Heaha ka waiwai a me ka hana a keia 

 mau mea?" "He oki i ka laau a moku, a pela ka pahi, he mea okioki no na mea uaua a 

 pau loa." A lohe o Namakaokahai i keia mau olelo a Aukelenuiaiku, olelo aku la ia i 

 kana kane: "E! o kau mea maikai, o ka'u mea maikai, hooili na ka kaua keiki." 



Ma keia wahi aku, e ike kakou i ka mana o Namakaokahai, a me kona make 

 ole i nei mea oi o ke koi, a e maopopo no auanei ia kakou he ano aku no kona. A pau 

 ko laua kamailio ana no ke koi a me ka pahi, olelo aku o Namakaokahai i kana kane 

 ia Aukelenuiaiku: "E oki mai oe ia'u i ke koi." I aku o Aukelenuiaiku: "Kupanaha 

 oe! o oe no ka'u wahine ponoi, a pehea la wau e ooki aku ai ia oe, a make iho; e aho, 

 i ke kanaka e au e ooki ai i ke koi a moku, a i ole ia he hoa hakaka, aole o oe o ko'u 

 io ponoi." I mai ka wahine: "Kahaha! e haawi hoi paha auanei oe i ke koi ia hai, lilo 

 hoi ka mea maikai a ka kaua keiki, nolaila, e hoao mai no oe ia'u." A no ko Nama- 

 kaokahai paakiki loa, ae aku kana kane ; ma keia ae ana o kana kane, ua lilo ia i mea 

 oluolu loa ia Namakaokahai. Mahope o keia ae ana o Aukelenuiaiku e ooki aku ia 

 Namakaokahai i ke koi, hoolei loa aku la na wawae o Namakaokahai a pololei, ooki 

 iho la o Aukelenuiaiku i ke koi. 



MOKUNA IX. 



Ka hoike ana o na Waiwai a Aukelenuiaiku me ka Namakaokahai. 



Ua olelo ia ma ka mokuna mua iho o keia moolelo, o ke koi, a me ka pahi, ka 

 Aukelenuiaiku mau waiwai, a ma keia kakau ana, e olelo ia ana ke oki ana o Aukele- 

 nuiaiku i kana wahine i ke koi. Ia Aukelenuiaiku i ooki ai ia Namakaokahai i ke 



